
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 31 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «ΙΔΡΥΜΑ ΥΠΟ¬ 
ΤΡΟΦΙΩΝ ΑΝΩΤΑΤΗΣ ΕΚΠΑΙΔΕΥΣΗΣ Π. ΚΑΙ Μ. ΦΥ- 
ΡΟΥ» που κυρώθηκε με το από 28.6.2001 π.δ. (ΦΕΚ 
914/Β'). 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΟΙΚΟΓΕΝΕΙΑΣ ΘΕΟΔΩ¬ 
ΡΟΥ ΓΕΩΡΓΙΟΥ ΡΑΜΜΟΥ, ΙΑΤΡΟΥ ΕΚ ΚΟΡΑΚΟ- 
ΒΟΥΝΙΟΥ ΚΥΝΟΥΡΙΑΣ ΚΑΙ ΤΩΝ ΓΟΝΕΩΝ ΑΥΤΟΥ» 
και κύρωση του οργανισμού αυτού. 2 

ΑΠΟΦΑΣΕΙΣ 

Απασχόληση κατά τις Κυριακές - Εξαιρέσιμες ημέ¬ 
ρες για μόνιμο και με σχέση εργασίας ιδιωτικού 
δικαίου αορίστου χρόνου Φυλακτικό & καθαριό¬ 
τητας προσωπικό του ΥΠΠΟ και του ΤΑΠΑ έτους 


2007. 3 

Μεταφορά οργανικών θέσεων από μία Οργανική Μο¬ 
νάδα σε άλλη. Μονάδα του ΥΠΠΟ. 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «ΙΔΡΥΜΑ ΥΠΟΤΡΟΦΙ¬ 
ΩΝ ΑΝΩΤΑΤΗΣ ΕΚΠΑΙΔΕΥΣΗΣ Π. ΚΑΙ Μ. ΦΥΡΟΥ» που 
κυρώθηκε με το από 28.6.2001 π.δ. (ΦΕΚ 914/Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. - Τις διατάξεις: α) των 8245/31.8.2000, 8417/19.3.2001 
πράξεων της συμβ/φου Αθηνών Βασιλικής Γ. Μιχα- 
λοπούλου, με τις οποίες ο Παύλος Φυρός και η Άννα 
- Μπελίντα συζ. Παύλου Φυρού σύστησαν κοινωφελές 
ίδρυμα με την επωνυμία «Ίδρυμα Υποτροφιών Ανωτά- 
της Εκπαίδευσης Π. και Μ. Φυρού», β) του από 28.6.2001 
π.δ. με το οποίο εγκρίθηκε η σύσταση του ανωτέρου 
ιδρύματος και κυρώθηκε ο Οργανισμός αυτού, γ) του 
άρθρου 98 παρ. 2 του Α.Ν. 2039/1939, δ) του άρθρου 101 
του Εισαγωγικού Νόμου του Αστικού Κώδικα και ε) του 
άρθρου 110 του Αστικού Κώδικα. 


19 Ιανουάριου 2007 

2- Τα 20/10.1.2006 και 23/17.4.2006 πρακτικά συνεδρί¬ 
ασης του Διοικητικού Συμβουλίου του ιδρύματος. 

3. Την υπ’ αριθμ. 10013/9.6.2006 πράξη της συμβ/φου 
Αθηνών Βασιλικής Γεωργίου Μιχαλοπούλου. 

4. - Την υπ’ αριθμ. 37930/ΔΙΟΕ/1264/14.10.2005 (ΦΕΚ 1432/Β') 
κοινή απόφαση του Πρωθυπουργού και του Υπουργού Οικο¬ 
νομίας και Οικονομικών σχετικά με το καθορισμό των αρμο¬ 
διοτήτων των Υφυπουργών Οικονομίας και Οικονομικών. 

5 - Την υπ’ αριθμ. 19/18.5.2006 γνωμοδότηση του Συμ¬ 
βουλίου Εθνικών Κληροδοτημάτων. 

Με πρόταση της Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομίας και Οικο¬ 
νομικών αποφασίζουμε: 

Άρθρο μόνο. 

Εγκρίνουμε την τροποποίηση των άρθρων 2 (Σκοπός), 
3 (Περιουσία - Πόροι), 4 (Διοίκηση), 9 (Επιλογή και ανακή¬ 
ρυξη υποτρόφων) και 14 (Διάλυση του ιδρύματος - Τύχη 
της περιουσίας αυτού) του οργανισμού του κοινωφε¬ 
λούς ιδρύματος με την επωνυμία «ΙΔΡΥΜΑ ΥΠΟΤΡΟΦΙΩΝ 
ΑΝΩΤΑΤΗΣ ΕΚΠΑΙΔΕΥΣΗΣ Π. ΚΑΙ Μ. ΦΥΡΟΥ» σύμφωνα 
με τα 20/10.1.2006 και 23/17.4.2006 πρακτικά συνεδρία¬ 
σης του Διοικητικού Συμβουλίου του ιδρύματος και την 
10013/9.6.2006 πράξη της συμβ/φου Αθηνών Βασιλικής 
Γεωργίου Μιχαλοπούλου ως κατωτέρω: 

Αρθρο 2 
Σκοπός 

Το άρθρο τροποποιείται ως εξής: 

«Σκοπός του ιδρύματος είναι: να βοηθήσει Έλληνες 
σπουδαστές που ζουν στην Ελλάδα και έχουν οικονο¬ 
μική ανάγκη (εξαιρούνται οι υποψήφιοι σπουδαστές και 
οι πτυχιούχοι σπουδαστές Τεχνολογικών Εκπαιδευτικών 
Ιδρυμάτων -ΤΕΙ-), χορηγώντας σ’ αυτούς υποτροφίες, για 
Ανώτατες, δηλαδή Πανεπιστημιακές και Μεταπτυχιακές 
σπουδές στην Ελλάδα ή σε άλλη χώρα της Ευρώπης» 

Αρθρο 3 

Περιουσία - Πόροι 

Οι περιπτώσεις (1) και (2) του κεφ. Β' τροποποιούνται 
ως εξής: 

«1) Εικοσιπέντε χιλιάδες (25.000) ευρώ σε μετρητά, που 
θα δωρίζει κάθε χρόνο και για δέκα (10) τουλάχιστον 
χρόνια ο, από τους ιδρυτές, Παύλος Φυρός. 

2) Εικοσιπέντε χιλιάδες (25.000) ευρώ σε μετρητά, που 
θα δωρίζει κάθε χρόνο και για δέκα (10) τουλάχιστον 
χρόνια η, από τους ιδρυτές, Άννα-Μπελίντα Φυρού.» 

Αρθρο 4 
Διοίκηση 

Οι παράγραφοι 2, 5 και 9 τροποποιούνται ως εξής: 

«2. Τα μέλη του Διοικητικού Συμβουλίου είναι ισόβια 
και αντικαθίστανται μόνο σε περίπτωση θανάτου ή πα- 
ραιτήσεως. Σε αυτήν την περίπτωση ο αντικαταστάτης 
του αποβιώσαντος ή παραιτηθέντος εκλέγεται με από¬ 
φαση των υπολοίπων μελών, σύμφωνα με τις διατάξεις 
της συστατικής πράξης, με πλειοψηφία των παρόντων 
κατά την συνεδρίαση, που θα γίνει η εκλογή του νέου 
μέλους, η οποία δεν πρέπει να βραδύνει πέραν των έξι 
(6) μηνών από τον θάνατο ή την παραίτηση του μέλους 
που αντικαθίσταται. 

5. Όλες οι αποφάσεις του Διοικητικού Συμβουλίου 
λαμβάνονται με πλειοψηφία των παρόντων μελών και 
σε περίπτωση ισοψηφίας, υπερισχύει η άποψη υπέρ της 
οποίας τάχθηκε ο Πρόεδρος. 

9. Τα μέλη του Διοικητικού Συμβουλίου, προσφέρουν 
τις υπηρεσίες τους, χωρίς αμοιβή. Δικαιούνται όμως 
οδοιπορικών εξόδων που δαπάνησαν για την εκτέλεση 
υπηρεσίας του ιδρύματος, εφ’ όσον έγιναν έπειτα 
από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα.» 

Άρθρο 9 

Επιλογή και ανακήρυξη υποτρόφων 

Το άρθρο τροποποιείται ως εξής: 

«Α. 1. Δικαίωμα υποτροφίας έχουν οι Έλληνες σπου¬ 
δαστές που ζουν στην Ελλάδα, για Ανώτατες, δηλαδή 
Πανεπιστημιακές και Μεταπτυχιακές (εκτός ΤΕΙ) σπου¬ 
δές στην Ελλάδα ή σε άλλη χώρα της Ευρώπης, που 
έχουν οικονομική ανάγκη. 

2. Οι υποτροφίες χορηγούνται χωρίς διαγωνισμό. Η 
επιλογή και ανακήρυξη των υποτρόφων γίνεται (χωρίς 
διαγωνισμό), σύμφωνα με τις διατάξεις της συστατικής 
πράξης του ιδρύματος, του παρόντος Οργανισμού, του 
α.ν. 2039/1989 και του από 18.8.1941 Κ.Δ/τος (ΦΕΚ 286Α’). 

3. Το Ίδρυμα διαθέτει περιορισμένο αριθμό υποτρο¬ 
φιών και δικαιούται να απονέμει υποτροφίες σε σπου¬ 
δαστές της επιλογής του. 

Αν χρειαστεί, οι σπουδαστές μπορεί να κληθούν για 
συνέντευξη. 

Επίσης μπορεί το Διοικητικό Συμβούλιο να τους 
ζητήσει πρόσθετα δικαιολογητικά. 

4. Οι αιτούντες που πληρούν τις προϋποθέσεις για την 
απονομή της υποτροφίας θα πληροφορηθούν τηλεφωνι- 
κώς και από το Διαδίκτυο ότι η αίτησή τους έγινε δεκτή 
από το Δ.Σ., μετά από τοιχοκόλληση στο Γραφείο του 
Ιδρύματος του σχετικού πρακτικού. 

5. Το Διοικητικό Συμβούλιο θα αποφασίζει πόσες 
υποτροφίες θα απονεμηθούν εκείνο το έτος βάσει 
του οικονομικού προϋπολογισμού και των δωρεών που 
αναμένεται να λάβει το ίδρυμα το ίδιο έτος. 

Το Διοικητικό Συμβούλιο με απόφασή του, μπορεί κάθε 
χρόνο να προσδιορίζει το επιστημονικό πεδίο, στο οποίο 
θα προκηρύσσει υποτροφίες. 

6. Η επιλογή των υποψηφίων θα γίνει με κριτήριο, πρώτα 
την οικονομική αδυναμία και μετά την επίδοση. 

7. Σε περίπτωση που συντρέξουν σωρευτικά οι ίδιες 
προϋποθέσεις μεταξύ των υποψηφίων, η τελική επιλογή 
θα γίνει με κλήρο. 

8. Το ίδρυμα θα δημιουργήσει κατάλογο όλων των 
αναγνωρισμένων πανεπιστημίων και σχολών για τα 
οποία θα δίνονται υποτροφίες. 


Εάν κάποιος σπουδαστής ζητήσει υποτροφία για πα¬ 
νεπιστήμιο η σχολή, που δεν περιλαμβάνεται στον εν 
λόγω κατάλογο, το Διοικητικό Συμβούλιο θα μελετήσει 
τη σοβαρότητα και το κύρος του εν λόγω ιδρύματος 
και θα αποφασίσει εάν θα γίνει δεκτή η αίτηση. 

9. Το Διοικητικό Συμβούλιο θα προϋπολογίσει την οι¬ 
κονομική κατάσταση του ιδρύματος βάσει των δωρεών, 
που έχει λάβει και που προβλέπει ότι θα λάβει και των 
τρεχουσών υποχρεώσεων. 

10. Στο τέλος κάθε ακαδημαϊκού έτους, το Διοικητικό 
Συμβούλιο ζητά από τον υπότροφο αποδεικτικά στοι¬ 
χεία για την πορεία των σπουδών του, από την σχολή 
που φοιτά ο σπουδαστής, προκειμένου να ελέγξει και 
να βεβαιώσει τη συνέχιση της υποτροφίας. 

11. Τα χρήματα για κάθε υποτροφία που απονέμεται 
θα φυλάσσονται για αυτόν τον σκοπό, μέχρι το τέλος 
των σπουδών του σπουδαστή. Δεν μπορούν να χρησι¬ 
μοποιηθούν για οποιονδήποτε άλλο σκοπό. 

Β. Οι υπότροφοι είναι υποχρεωμένοι, με την υπογραφή 
της σύμβασης υποτροφίας, να δηλώσουν ότι: 

1. Θα αφιερώσουν όλες τις δραστηριότητές τους στην 
επιδίωξη των ανωτάτων σπουδών τους. 

2. Θα παρακολουθήσουν όλα τα απαιτούμενα μαθή¬ 
ματα, κατά πλήρες ωράριο (ΕυΙΙ Ιίπιο) για όλα τα μαθή¬ 
ματα, για τον τομέα που επέλεξαν, ακολουθώντας τις 
συστάσεις του πανεπιστημίου τους. 

3. Εντός και εκτός του πανεπιστημίου θα σέβονται 
τους νόμους, ήθη και έθιμα της χώρας μας ή της χώρας 
που τους φιλοξενεί. 

4. Θα φέρονται, εάν βρίσκονται στο εξωτερικό, σαν 
καλοί πρεσβευτές της Ελλάδας και όπου αρμόζει θα 
προωθούν την Ελλάδα και τον πολιτισμό της. 

Γ. Εκείνοι που επιθυμούν να λάβουν υποτροφία από το 
ίδρυμα πρέπει να προσκομίσουν και να υποβάλουν στο 
Διοικητικό Συμβούλιο τα παρακάτω δικαιολογητικά: 

1. Αντίγραφα των φορολογικών δηλώσεων των τριών 
(3) τελευταίων ετών του ίδιου και των γονέων ή των 
νομίμων κηδεμόνων. Ενδεχόμενα, πρόσθετα δικαιολογη- 
τικά για να προσδιορισθεί το μέγεθος της οικονομικής 
αδυναμίας ή ανάγκης. Το Διοικητικό Συμβούλιο μπορεί 
με απόφασή του να προσδιορίζει κάθε χρόνο και να 
προσαρμόζει το ύψος του συνολικού εισοδήματος των 
υποψηφίων και των γονέων τους ή των νομίμων κη¬ 
δεμόνων τους μέχρι του οποίου το Ίδρυμα μπορεί να 
δέχεται αιτήσεις υποψηφιοτήτων. 

2. Επίσημα σχολικά ή πανεπιστημιακά έγγραφα που 
να βεβαιώνουν ή να αποδεικνύουν ότι ο αϊτών έχει μέσο 
όρο βαθμολογίας τουλάχιστον «λίαν καλώς». Το Διοικη¬ 
τικό Συμβούλιο μπορεί με απόφασή του να προσδιορίζει 
κάθε χρόνο και να προσαρμόζει μέσα στα όρια του λίαν 
καλώς τον ελάχιστο βαθμό - βάση κάτω από τον οποίο 
δεν θα δέχεται υποψηφιότητες.Έγγραφα που να απο- 
δεικνύουν το τυχόν ερευνητικό (θεωρητικό ή πρακτικό) 
έργο του σπουδαστή. 

3. Πιστοποιητικό οικογενειακής κατάστασης. 

4. Επιστολή ή επιστολές καθηγητών μαθημάτων σχε¬ 
τικών με τον τομέα ή την ειδικότητα που ενδιαφέρει 
τον σπουδαστή, δηλωτική των ικανοτήτων του, για τη 
λήψη της υποτροφίας. 

5. Επεξηγηματική έκθεση του σπουδαστή για τους 
λόγους που θέλει να σπουδάσει την συγκεκριμένη ει¬ 
δικότητα. 

6. Δήλωση του υποψηφίου υποτρόφου για το πανε¬ 
πιστήμιο που επιθυμεί να σπουδάσει και το δίπλωμα 
που επιδιώκει να πάρει ή πιστοποιητικό εγγραφής σε 
πανεπιστημιακή σχολή για την οποία ζητά υποτροφία. 

Δ. Ο αριθμός των υποτροφιών είναι ανάλογος με τα 
έσοδα του ιδρύματος και ο αριθμός των υποτρόφων 
αποφασίζεται από το Διοικητικό Συμβούλιο του ιδρύ¬ 
ματος.» 

Άρθρο 14 

Διάλυση του ιδρύματος - Τύχη της περιουσίας αυτού 

Η παράγραφος 3 τροποποιείται ως εξής: 

«Σε περίπτωση διάλυσης του ιδρύματος για οποιο- 
δήποτε λόγο, η περιουσία του, κινητή και ακίνητη, θα 
περιέρχεται σε Ίδρυμα με παρεμφερείς σκοπούς, με 
απόφαση πάντα του Δ.Σ. του ιδρύματος, το οποίο θα 
έχει κατά το χρόνο λύσης του ιδρύματος τη νόμιμη 
σύνθεση» 

Στην Υπουργό Εθνικής Παιδείας και Θρησκευμάτων 
και στον Υφυπουργό Οικονομίας και Οικονομικών ανα¬ 
θέτουμε την δημοσίευση και εκτέλεση του παρόντος 
Διατάγματος. 

Αθήνα, 4 Ιανουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΟΙΚΟΓΕΝΕΙΑΣ ΘΕΟΔΩΡΟΥ ΓΕ¬ 
ΩΡΓΙΟΥ ΡΑΜΜΟΥ, ΙΑΤΡΟΥ ΕΚ ΚΟΡΑΚΟΒΟΥΝΙΟΥ ΚΥ- 
ΝΟΥΡΙΑΣ ΚΑΙ ΤΩΝ ΓΟΝΕΩΝ ΑΥΤΟΥ» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 20.5.1985 ιδιόγραφη διαθήκη του Γεωργί¬ 
ου θεοδ. Ράμμου, η οποία δημοσιεύθηκε με το αριθμ. 
927/13.3.1987 πρακτικό συνεδρίασης του Μονομελούς 
Πρωτοδικείου Αθηνών και κηρύχθηκε κυρία με την 
αριθμ. 327/13.3.1987 απόφασή του, με την οποία ο Γε¬ 
ώργιος Ο. Ράμμος σύστησε κοινωφελές ίδρυμα με την 
επωνυμία «ΙΔΡΥΜΑ ΟΙΚΟΓΕΝΕΙΑΣ ΘΕΟΔΩΡΟΥ ΓΕΩΡΓΙΟΥ 
ΡΑΜΜΟΥ, ΙΑΤΡΟΥ ΕΚ ΚΟΡΑΚΟΒΟΥΝΙΟΥ ΚΥΝΟΥΡΙΑΣ ΚΑΙ 
ΤΩΝ ΓΟΝΕΩΝ ΑΥΤΟΥ» και με έδρα την Αθήνα. 

2. Το υπ’ αριθμ. 548/15.5.1987 πρακτικό του Μονομελούς 
Πρωτοδικείου Αθηνών, με το οποίο διορθώθηκαν το 
αριθμ. 927/13.3.1987 πρακτικό και η αριθμ. 327/13.3.1987 
απόφαση του αυτού Δικαστηρίου, ως προς την ημε¬ 
ρομηνία σύνταξης της διαθήκης από το εσφαλμένο 
«20.5.1983» στο ορθό «20.5.1985». 

3. Την υπ’ αριθμ. 1/1999 απόφαση του Αρείου Πάγου, 
με την οποία κρίθηκε ότι ο σκοπός του ιδρύματος είναι 
επαρκώς ορισμένος από την ως άνω διαθήκη. 

4. Την αριθμ. 3.447/2004 απόφαση του Μονομελούς 
Πρωτοδικείου Αθηνών, σχετικά με την περιουσία του 
ιδρύματος. 


5. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

6. Την από 14.9.2006 γνωμοδότηση του Συμβουλίου 
Εθνικών Κληροδοτημάτων. 

7. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
& Οικονομικών με την οποία ανατέθηκαν αρμοδιότητες 
του Υπουργού Οικονομίας & Οικονομικών στους Υφυ¬ 
πουργούς Οικονομίας & Οικονομικών (ΦΕΚ 1432 Β') . 

8. -Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας & Κοινωνικής 
Αλληλεγγύης με την οποία ανατέθηκαν αρμοδιότητες 
του Υπουργού Υγείας & Κοινωνικής Αλληλεγγύης στους 
Υφυπουργούς Υγείας & Κοινωνικής Αλληλεγγύης (ΦΕΚ 
311 Β') . 

Με πρόταση των Υφυπουργών Οικονομίας & Οικο¬ 
νομικών και Υγείας & Κοινωνικής Αλληλεγγύης, απο¬ 
φασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΟΙΚΟΓΕΝΕΙΑΣ ΘΕΟΔΩΡΟΥ 
ΓΕΩΡΓΙΟΥ ΡΑΜΜΟΥ, ΙΑΤΡΟΥ ΕΚ ΚΟΡΑΚΟΒΟΥΝΙΟΥ ΚΥ- 
ΝΟΥΡΙΑΣ ΚΑΙ ΤΩΝ ΓΟΝΕΩΝ ΑΥΤΟΥ» , η οποία έγινε 
από το Γεώργιο Ράμμο με την από 20.5.1985 ιδιόγρα¬ 
φη διαθήκη του , η οποία δημοσιεύθηκε με το αριθμ. 
927/13.3.1987 πρακτικό συνεδρίασης του Μονομελούς 
Πρωτοδικείου Αθηνών και κηρύχθηκε κυρία με την αριθμ. 
327/13.3.1987 απόφασή του και διορθώθηκαν με το υπ’ 
αριθμ. 548/15.5.1987 πρακτικό του αυτού Δικαστηρίου 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών και Υγείας & 
Κοινωνικής Αλληλεγγύης και διέπεται από τις διατάξεις 
της ανωτέρω συστατικής του πράξης, του παρακάτω 
οργανισμού, του α.ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα 
τρία (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΙΔΡΥΜΑ ΟΙΚΟΓΕΝΕΙΑΣ 
ΘΕΟΔΩΡΟΥ ΓΕΩΡΓΙΟΥ ΡΑΜΜΟΥ, ΙΑΤΡΟΥ ΕΚ 
ΚΟΡΑΚΟΒΟΥΝΙΟΥ ΚΥΝΟΥΡΙΑΣ ΚΑΙ ΤΩΝ ΓΟΝΕΩΝ ΑΥΤΟΥ» 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΟΙΚΟΓΕΝΕΙΑΣ ΘΕΟΔΩΡΟΥ ΓΕΩΡΓΙΟΥ ΡΑΜΜΟΥ, ΙΑΤΡΟΥ 
ΕΚ ΚΟΡΑΚΟΒΟΥΝΙΟΥ ΚΥΝΟΥΡΙΑΣ ΚΑΙ ΤΩΝ ΓΟΝΕΩΝ 
ΑΥΤΟΥ», που συστήθηκε από το Γεώργιο Ράμμο με την 
από 20.5.1985 ιδιόγραφη διαθήκη του, η οποία δημοσι¬ 
εύθηκε με το αριθμ. 927/13.3.1987 πρακτικό συνεδρίασης 
του Μονομελούς Πρωτοδικείου Αθηνών και κηρύχθηκε 
κυρία με την αριθμ. 327/13.3.1987 απόφασή του και δι¬ 
ορθώθηκαν με το υπ’ αριθμ. 548/15.5.1987 πρακτικό του 
αυτού Δικαστηρίου, αποτελεί νομικό πρόσωπο ιδιωτικού 
δικαίου και διέπεται από τις διατάξεις της ανωτέρω 
συστατικής πράξης, του παρόντος οργανισμού, του α.ν. 

2039/1939 όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

1/Εδρα του ιδρύματος είναι η Αθήνα. 

2. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. Προς διευκόλυνση των 
συναλλαγών η σφραγίδα θα αναγράφει εν συντομία την 
επωνυμία του ιδρύματος, ήτοι «ΙΔΡΥΜΑ ΟΙΚΟΓΕΝΕΙΑΣ 
ΘΕΟΔΩΡΟΥ ΡΑΜΜΟΥ». 

Αρθρο 2 
Σκοπός 

Σκοπός του ιδρύματος είναι: Η διάθεση των εισοδη¬ 
μάτων του για κοινωνικούς και φιλανθρωπικούς σκο¬ 
πούς των οικονομικά αδυνάτων μονίμων κατοίκων του 
Δημοτικού Διαμερίσματος Κορακοβουνίου του Δήμου 
Βόρειας Κυνουρίας και ειδικότερα: 

1) Η οικονομική ενίσχυση ασθενών, για την αντιμετώ¬ 
πιση εκτάκτων δαπανών νοσηλείας τους. 

2) Η οικονομική ενίσχυση μαθητών, σπουδαστών ή 
φοιτητών και 

3) Κάθε άλλος κοινωνικός σκοπός, ύστερα από από¬ 
φαση του Διοικητικού Συμβουλίου του. 

Αρθρο 3 

Διαδικασία χορήγησης οικονομικών ενισχύσεων 

1. Δικαίωμα χορήγησης οικονομικής ενίσχυσης έχουν 
όσοι πληρούν τις προϋποθέσεις του άρθρου 2. 

2. Το συνολικό ποσό της οικονομικής ενίσχυσης καθο¬ 
ρίζεται από το Διοικητικό Συμβούλιο του ιδρύματος. 

3. Η υπόδειξη των προσώπων για τη χορήγηση της 
οικονομικής ενίσχυσης θα γίνεται από το Διοικητικό 
Συμβούλιο σε συνεργασία με τους τοπικούς φορείς.. 

Αρθρο 4 
Περιουσία-Πόροι 

Α.. Περιουσία του ιδρύματος αποτελούν τα ακόλουθα 
ακίνητα που βρίσκονται στο Δημοτικό Διαμέρισμα Κο¬ 
ρακοβουνίου του Δήμου Βόρειας Κυνουρίας: 

1. Αγροτεμάχιο στη θέση «Στρογγυλά», εκτάσεως 
1.645,50 τ.μ. 

2. Αγροτεμάχιο στη θέση «Αμμούτσα», εκτάσεως 
3.249,61 τ.μ 

3. Αγροτεμάχιο στη θέση «Μεγάλο Μάρμαρο», εκτά¬ 
σεως 11.144,25 τ.μ. 

4. Αγροτεμάχιο στη θέση «Μικρό Μάρμαρο», εκτάσεως 
4.623,45 τ.μ. 

5. Αγροτεμάχιο στη θέση «Κανίκλεια - Βάλτος», εκτά¬ 
σεως 1.619,58 τ.μ. 

6. Αγροτεμάχιο στη θέση «Κυδωνίτσες» ή «Παλιονιχός», 
εκτάσεως 2.108,53 τ.μ. 

7. Αγροτεμάχιο στη θέση «Αμούτσα 2», εκτάσεως 
7.753,74 τ.μ. 

8. Αγροτεμάχιο στη θέση «Ζάρι», εκτάσεως 2.875,99 

τ.μ. 

9. Αγροτεμάχιο στη θέση «Μεσονύχι», εκτάσεως 
1.282,77 τ.μ. 

10. Αγροτεμάχιο στη θέση «Κοκκινιά» ή «Κοκκινιά 1», 
εκτάσεως 5.393,98 τ.μ. 

11. Αγροτεμάχιο στη θέση «Αθέριστη», εκτάσεως 
1.796,90 τ.μ. 


12. Αγροτεμάχιο στη θέση «Καλομερού», εκτάσεως 
2.632,55 τ.μ. 

13. Αγροτεμάχιο στη θέση «Κρεββατά», εκτάσεως 
2.900,13 τ.μ. 

14. Αγροτεμάχιο στη θέση «Κουτσούμπι» ή «Κουτσού- 
μπι 2», εκτάσεως 879,93 τ.μ. 

15. Αγροτεμάχιο στη θέση «Κοκκινιά» ή «Κοκκινιά 2», 
εκτάσεως 2.345,40 τ.μ. 

16. Αγροτεμάχιο στη θέση «Κουτσούμπι», εκτάσεως 
2.541,37 τ.μ. 

17. Αγροτεμάχιο στη θέση «Λασιές» ή «Λασιά 2», εκτά¬ 
σεως 2.850,08 τ.μ, 

18. Αγροτεμάχιο στη θέση «Μικρή Αμούτσα», εκτάσεως 
1.066,75 τ.μ. 

19. Αγροτεμάχιο στη θέση «Βρύση» ή «Βρύση Λακού 2» 
στον οικισμό του Ορεινού Κορακοβουνίου , εκτάσεως 
485,31 τ.μ. 

20. Αγροτεμάχιο στη θέση «Λακού» στον οικισμό του 
Ορεινού Κορακοβουνίου, εκτάσεως 1.246,40 τ.μ. 

21. Αγροτεμάχιο στη θέση «Ξέκαμπο-Μύλοι», εκτάσεως 
13.793,38 τ.μ. 

22. Δύο αγροτεμάχια στη θέση «Ξέκαμπο» ή «Ξέκαμπο 
1», συνολικής εκτάσεως 17.457,23 τ.μ. 

23. Αγροτεμάχιο στη θέση «Μετόχι», εκτάσεως 1601,30 

τ ·Μ· 

24. Οικόπεδο στη θέση «Ρίζα» ή «Πλατανίτκα», εκτά¬ 
σεως 8.189,75 τ.μ. 

25. Δύο (2) οικόπεδα στη θέση «Παρακήπια» ή «Ντερέ- 
κου», εκτάσεως 3.948,77 τ.μ. 

26. Οικόπεδο στη θέση «Πλατεία», εκτάσεως 902,8 τ.μ. 
μετά της εις αυτό διωρόφου οικίας, επιφάνειας 390 
Μ 2 · 

27. Οικόπεδο εντός του οικισμού του Ορεινού Κορακο¬ 
βουνίου, εκτάσεως 247,4 τ.μ., μετά της εις αυτό παλαιός 
διωρόφου οικίας , επιφάνειας 130 μ2. 

28. Ποσοστό 25% εξ αδιαιρέτου οικοπέδου στη θέση 
«Χάνι» ή «Χείμαρος Βρασιών» μετά παλαιών κτισμάτων 
(ελαιουργείου), επιφάνειας 170 μ2, του όλου δε οικοπέ¬ 
δου εκτάσεως 2.080 τ.μ. 

Β. Ποσοστό 25% των συγγραφικών δικαιωμάτων από 
διάφορα έργα του διαθέτη 

Γ. Πόροι του ιδρύματος είναι: 

α) Τα εισοδήματα από την εκμετάλλευση των 
περιουσιακών στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 5 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

1. Ευγενία συζ. Γεωργίου Κουμάντου 

2. Γεώργιο Κουμάντο του Αναστασίου 

3. Αικατερίνη Παπαχαραλάμπους του Σταύρου 

4. Αλεξάνδρα συζ. Βασιλείου Γκουρογιάννη 

5. Νικόλαο Κλαμαρή του Κανέλλου 

6. Ιωάννη Λυτρίβη του θεοδώρου 

7. Ευάγγελο-Κωνσταντίνο Πετρόπουλο του Αναστα¬ 
σίου 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, το μήνα Ιανουάριο 
κάθε έτους τον Πρόεδρο, τον Αντιπρόεδρο, το Γραμ- 
ματέα και τον Ταμία. Κατ’ εξαίρεση η πρώτη εκλογή 
θα γίνει εντός δύο (2) μηνών από τη δημοσίευση του 
παρόντος π.δ., με πλειοψηφία των παρόντων μελών και 
με την παρουσία τεσσάρων (4) τουλάχιστον μελών για 
το σχηματισμό απαρτίας. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιο- 
δήποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφα¬ 
ση των υπολοίπων μελών, σύμφωνα με τις διατάξεις 
της συστατικής πράξης και του άρθρου 99 του α.ν. 
2039/1939. Ενώ σε περίπτωση κωλύματος ή παραίτη¬ 
σης της Αικατερίνης Παπαχαραλάμπους η κενή θέση 
συμπληρώνεται από τη Μαρία Σανταμούρη, τηρουμένων 
των ως άνω διατάξεων. 

4. Το Διοικητικό Συμβούλιο συνεδριάζει τακτικά κάθε 
δίμηνο και εκτάκτως όποτε το ζητήσει ο Πρόεδρος ή 
τέσσερα από τα μέλη του, με γραπτή αίτησή του(ς) προς 
τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών, της οποίας 
αναγκαία για την απαρτία των και σε περίπτωση ισοψη- 
φίας η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από 3 συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 


τις διατάξεις των άρθρων 101 και 102 του α.ν. 2039/1939 
και του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου 
προσωπικού του ιδρύματος, με την προϋπόθεση όμως 
ότι υπάρχει αντίστοιχη πίστωση στον εγκεκριμένο 
προϋπολογισμό του. Προσδιορίζει τα δικαιώματα, 
τις υποχρεώσεις και τα ειδικότερα καθήκοντα του 
παραπάνω προσωπικού, καθώς και την αμοιβή του, 
σύμφωνα με τους όρους των συλλογικών συμβάσεων 
εργασίας και τις διατάξεις, γενικότερα, της εργατικής 
νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση 
κληρονομιών, κληροδοσιών και δωρεών, καθώς και 
για την ανακήρυξη ευεργετών και δωρητών του 
ιδρύματος. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον επτά (7) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού 
Συμβουλίου και ενεργεί σύμφωνα με τις ειδικές 
εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 8 

Αρμοδιότητες Γ ραμματέα 
1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και 
ευθύνεται για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για 
την πληρωμή έκτακτων και επειγουσών δαπανών του 
ιδρύματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και 
στοιχεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Τ αμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
βασιλικού διατάγματος (ΦΕΚ 552, τ.Α'). 

Άρθρο 11 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 


γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσε¬ 
ων. 

ε) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορί¬ 
ζει. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στο Δήμο 
στον οποίο θα υπάγεται το Δ. Δ. Κορακοβουνίου , ως 
κεφάλαιο αυτοτελούς για τους σκοπούς που έταξε ο 
διαθέτης. 

Στους Υφυπουργούς Οικονομίας & Οικονομικών και 
Υγείας & Κοινωνικής Αλληλεγγύης αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 22 Δεκεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΓΕΩΡΓ. ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθμ. ΥΠΠΟ/ΔΙΟΙΚ/Α3/Φ52/115741 (3) 

Απασχόληση κατά τις Κυριακές - Εξαιρέσιμες ημέρες 
για μόνιμο και με σχέση εργασίας ιδιωτικού δικαίου 
αορίστου χρόνου Φυλακτικό & καθαριότητας προ¬ 
σωπικό του ΥΠΠΟ και του ΤΑΠΑ έτους 2007. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 16 του ν. 3205/2003 (ΦΕΚ 297/ 
Α/23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, ΝΠΔΔ και ΟΤΑ, μονίμων στε¬ 
λεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

β) της παραγρ. 5 του άρθρου 12 του ν. 3207/2003 
(ΦΕΚ 302/Α/24.12.2003) «Ρυθμίσεις θεμάτων Ολυμπιακής 
Προετοιμασίας και άλλες διατάξεις». 

γ) του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ 146/Α/13.6.2003). 

δ) του άρθρου 9 του ν. 736/1977 «Περί Οργανισμού του 
Ταμείου Αρχαιολογικών Πόρων και Απαλλοτριώσεων» 
(ΦΕΚ 316/Α/15.10.1977). 

ε) του π.δ. 748/1966 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα- 
παύσεως και ημερών αργίας. 

στ) του άρθρου 21 παραγρ. 4 του ν. 2819/2000 (ΦΕΚ 
84/Α/15.3.2000) «Ιδρυση Εταιρείας «Ολυμπιακό Χωριό 
2004 Α.Ε.» προστασία Ολυμπιακών Συμβόλων και Ση¬ 
μάτων και άλλες διατάξεις», δια του οποίου ορίζεται 
ότι, για την εξυπηρέτηση του κοινού, τα Μουσεία, οι 
Αρχαιολογικοί Χώροι, οι Συλλογές, οι πινακοθήκες που 
ανήκουν ή εποπτεύονται από το Υπουργείο Πολιτισμού, 
λειτουργούν και φυλάσσονται σε ετήσια βάση και με το 
απαραίτητο προσωπικό ανά κλάδο ή ειδικότητα, κατά 
τις Κυριακές και εξαιρέσιμες ημέρες. 

2. Την υπ’ αριθμ. ΥΠΠΟ/ΓΝΟΣ/ 24581/31.5.1989 κοινή 
υπουργική απόφαση «Ρύθμιση θεμάτων του Υπουργεί¬ 
ου Πολιτισμού», η οποία κυρώθηκε με το άρθρο 11 του 
ν. 1881/1990 (ΦΕΚ 42/Α/23.4.1990) και συμπληρώθηκε από 
τις διατάξεις του άρθρου 7 παραγρ. 8 εδάφιο γ - δδ του 
ν. 2557/1997 «Θεσμοί, μέτρα και δράσεις Πολιτιστικής 
ανάπτυξης» (ΦΕΚ 271/Α/24.12.1997). 

3. Το ΔΙΟΙΚ/Α/9346/23.11.2006 έγγραφο του ΤΑΠΑ, κα¬ 
θώς και το γεγονός ότι από την εφαρμογή της απόφα¬ 
σης αυτής προκαλείται δαπάνη που θα καλυφθεί: α) ως 
προς το μόνιμο και με σχέση εργασίας ιδιωτικού δικαίου 
αορίστου χρόνου προσωπικό από τις πιστώσεις του Προ¬ 
ϋπολογισμού του ΤΑΠΑ συνολικού ύψους 5.750.000,00 € 
περίπου για το έτος 2007 (ΚΑΕ 0263) β) ως προς τους 
υπαλλήλους της παραγράφου II της παρούσας, από τις 
πιστώσεις του ΚΑΕ 0512 του Τακτικού Προϋπολογισμού 
του Υπουργείου Πολιτισμού έτους 2007, ύψους συνολικά 
101.420,16 € περίπου, αποφασίζουμε: 

I. 1. Εγκρίνουμε, σύμφωνα με την υπ’ αριθμ. ΥΠΠΟ/ 
ΓΝΟΣ/24581/ 31.5.1989 Κοινή Απόφαση των Υπουργών 
Οικονομικών και Πολιτισμού, η οποία κυρώθηκε με το 
άρθρο 11 του ν. 1881/1990 (ΦΕΚ 42/Α/23.4.1990), την πέ¬ 
ραν του υποχρεωτικού εβδομαδιαίου ωραρίου εργασίας 
απασχόληση με αμοιβή κατά τις Κυριακές- εξαιρέσιμες 
ημέρες του έτους 2007 για χίλιους εννιακόσιους επτά 
(1.907) συνολικά υπαλλήλους του Υπουργείου Πολιτισμού 
και του Ταμείου Αρχαιολογικών Πόρων & Απαλλοτρι¬ 
ώσεων που υπηρετούν στην Κεντρική Υπηρεσία, στις 
Περιφερειακές και Ειδικές Περιφερειακές Υπηρεσίες 
του ΥΠΠΟ και ανήκουν: 

α) για το Υπουργείο Πολιτισμού: οι μεν μόνιμοι υπάλ¬ 
ληλοι στους Κλάδους ΔΕ Φύλαξης - Πληροφόρησης, ΔΕ 
Νυκτοφυλάκων Αρχαιοτήτων, ΥΕ Αρχιφυλάκων - Φυλά¬ 
κων και ΥΕ Νυκτοφυλάκων, οι δε υπάλληλοι με σύμβαση 
εργασίας Ιδιωτικού Δικαίου αορίστου χρόνου στις ειδι¬ 
κότητες Φυλάκων Αρχαιοτήτων και Νυκτοφυλάκων. 

β) για το Ταμείο Αρχαιολογικών Πόρων & Απαλλοτρι¬ 
ώσεων: οι μεν μόνιμοι υπάλληλοι στους Κλάδους ΔΕ15 
Προσωπικού Ασφαλείας, ΔΕ17 Φυλάκων Αρχαιοτήτων, 
ΔΕ 18 Νυκτοφυλάκων, ΔΕ22 Φύλαξης - Πληροφόρησης, 
ΔΕ23 Νυκτοφυλάκων και ΥΕ4 Καθαριστριών, οι δε υπάλ¬ 


ληλοι με σύμβαση εργασίας Ιδιωτικού Δικαίου αορίστου 
χρόνου στις ειδικότητες ΔΕ Φυλάκων, ΔΕ Νυκτοφυλά¬ 
κων και ΥΕ Καθαριστριών. 

2. Η προκαλούμενη δαπάνη για την αποζημίωση 
των υπαλλήλων της ανωτέρω παραγράφου, ύψους 
5.750.000,00 € περίπου, έχει προβλεφθεί για το έτος 
2007 και θα καλυφθεί από τις πιστώσεις του Προϋπο¬ 
λογισμού του ΤΑΠΑ (ΚΑΕ 0263) 

II. 1. Εγκρίνουμε την πέραν του υποχρεωτικού εβδομα¬ 
διαίου ωραρίου εργασίας απασχόληση με αμοιβή κατά 
τις Κυριακές- εξαιρέσιμες ημέρες του έτους 2007 για 
εβδομήντα οκτώ (78) συνολικά υπαλλήλους του Υπουρ¬ 
γείου Πολιτισμού, που υπηρετούν στην Κεντρική Υπη¬ 
ρεσία, στις Περιφερειακές και Ειδικές Περιφερειακές 
Υπηρεσίες του ΥΠΠΟ, αναλυτικά ως εξής: 

α) Δέκα (10) μόνιμους υπαλλήλους του Υπουργείου 
Πολιτισμού, οι οποίοι ασκούν καθήκοντα φύλακα 
ή ελεγκτή εισόδου ή προσωπικού ασφαλείας στα 
κτίρια που στεγάζονται Υπηρεσίες του Υπουργείου 
Πολιτισμού. 

β) Είκοσι οκτώ (28) μόνιμους και σαράντα (40) υπαλ¬ 
λήλους με σχέση εργασίας ιδιωτικού δικαίου αορίστου 
χρόνου, που απασχολούνται με την καθαριότητα και τον 
ευπρεπισμό των Μουσείων και Αρχαιολογικών Χώρων 
που υπάγονται στο ΥΠΠΟ. 

2. Η δαπάνη που θα προκληθεί από την αποζημίω¬ 
ση των μονίμων και αορίστου χρόνου υπαλλήλων της 
παραγράφου Π, ύψους συνολικά 101.420,16 € περίπου, 
θα καλυφθεί από τις πιστώσεις του ΚΑΕ 0512 του Τα- 
κτικού Προϋπολογισμού του Υπουργείου Πολιτισμού, 
έτους 2007. 

III. Η αποζημίωση των υπαλλήλων θα καταβάλλεται 
σύμφωνα με τις ισχύουσες γενικές και ειδικές διατάξεις 
Νόμων, Προεδρικών Διαταγμάτων, Υπουργικών Αποφά¬ 
σεων και Συλλογικών Συμβάσεων Εργασίας. Αρμόδιοι 
για τη διαπίστωση πραγματικής παροχής της κατά τα 
ανωτέρω εργασίας καθίστανται οι κατά Υπηρεσία Προ¬ 
ϊστάμενοι των υπαλλήλων. 

IV. Η απόφαση αυτή, που ισχύει ένα μήνα προ της 
δημοσίευσης και μέχρι 31.12.2007, να δημοσιευθεί στην 
Εφημερίδα της Κυβερνήσεως. 

(Αριθμ. βεβ. Υ.Δ.Ε./ΥΠΠΟ 1/9.1.2007 για τους υπαλλή¬ 
λους της παραγρ. II της παρούσας). 

Αθήνα, 29 Δεκεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. ΥΠΠΟ/ΔΙΟΙΚ/Α5/212Θ (4) 

Μεταφορά οργανικών θέσεων από μία Οργανική 
Μονάδα σε άλλη. Μονάδα του ΥΠΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. - Τις διατάξεις: 

α) Του άρθρου 10 (παρ. 26) του ν.3207/2003 « Ρύθ¬ 
μιση θεμάτων Ολυμπιακής Προετοιμασίας και άλλες 
διατάξεις». 

β) Του άρθρου 80 π.δ. 191/2003,« Οργανισμός Υπουρ¬ 
γείου Πολιτισμού» 

2. - Την υπ’ αριθμ. ΥΠΠΟ/ΔΙΟΙΚ/Α1/7Θ459/9.12.2003 (ΦΕΚ 
1903/Β/22.12.2003) απόφαση με την οποία κατανεμήθη- 




332 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


καν οργανικές θέσεις μονίμου και αορίστου προσωπικού 
υφισταμένων κλάδων και ειδικοτήτων του Υπουργείου 
Πολιτισμού. 

3. - Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού (άρθρο 90 του π.δ./τος 63/2005 «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα») 

4. - Τις υπάρχουσες υπηρεσιακές ανάγκες, αποφασί¬ 
ζουμε: 

Α- Μεταφέρουμε οργανικές θέσεις των παρακάτω 
κλάδων στις αναφερόμενες Εφορείες, ως εξής: 

1- Από την 13 η ΕΒΑ (Ηράκλειο), στην 28 η ΕΒΑ (Ρέ¬ 
θυμνο) 

α) Δύο (2) θέσεις του κλάδου ΠΕ Μηχανικών, ειδικό¬ 
τητα Αρχιτεκτόνων. 

β) Μία (1) θέση του κλάδου ΠΕ Μηχανικών ειδικότητα 
Πολιτικού Μηχανικού. 

γ) Τρεις (3) θέσεις του κλάδου ΤΕ Διοικητικού - Λο¬ 
γιστικού. 

δ) Τέσσερις (4) θέσεις του κλάδου ΔΕ Διοικητικών 
- Γραμματέων. 

ε) Δύο (2) θέσεις του κλάδου ΔΕ Φωτογράφων. 

στ) Μία (1) θέση του κλάδου ΤΕ Ραδιοτηλεγραφιτών- 
Ασυρματιστών-Μηχανικών. 

ζ) Τρεις (3) θέσεις του κλάδου ΔΕ Τεχνικών Συντήρη¬ 
σης Αρχαιοτήτων και Έργων Τέχνης. 

η) Μία (1) θέση του κλάδου ΔΕ Τεχνικών. 

θ) Τρεις (3) θέσεις του κλάδου ΔΕ Εργατοτεχνιτών. 

2. - Από την 6η ΕΒΑ (Πάτρα), στην 20 η ΕΒΑ (Ζάκυν¬ 
θο) 

α) Μία (Γ) θέση του κλάδου ΔΕ Τεχνικών Συντήρησης 
Αρχαιοτήτων και Έργων Τέχνης. 

β) Μία (1) θέση του κλάδου ΥΕ Προσωπικού Καθαρι¬ 
ότητας. 

3. - Από την Β’ ΕΠΚΑ (Αθήνα), στην ΚΣΤ ΕΠΚΑ (Πει¬ 
ραιά) 

α) Μία (1) θέση του κλάδου ΠΕ Διοικητικού. 


β) Μία (1) θέση του κλάδου ΔΕ Τεχνικών Συντήρησης 
Αρχαιοτήτων και Έργων Τέχνης. 

4. - Από την 5η ΕΒΑ (Σπάρτη), στην 26η ΕΒΑ (Καλα¬ 
μάτα) 

α) Μία (1) θέση του κλάδου ΔΕ Τεχνικών. 

β) Δύο (2) θέσεις του κλάδου ΔΕ Εργατοτεχνιτών. 

5. - Από την ΣΤ’ ΕΠΚΑ (Πάτρα), στην 25η ΕΒΑ (Αρχαία 
Κόρινθος) 

Μία (1) θέση του κλάδου ΔΕ Διοικητικών Γραμματέ¬ 
ων 

6. - Από την ΙΖ ΕΠΚΑ (Εδεσσα), στην Λ’ ΕΠΚΑ (Αιανή) 

Μία (1) θέση του κλάδου ΔΕ Τεχνικών Συντήρησης 

Αρχαιοτήτων και Έργων Τέχνης. 

7. - Από την 10 η ΕΒΑ (Πολύγυρος), στην ΕΝΜΚΜ (Θεσ¬ 
σαλονίκη) 

Μία (1) θέση του κλάδου ΔΕ Τεχνικών Συντήρησης 
Αρχαιοτήτων και Έργων Τέχνης. 

8. - Από την 11η ΕΒΑ (Βέροια), στην 16η ΕΒΑ (Καστο¬ 
ριά) 

Τέσσερις (4) θέσεις του κλάδου ΔΕ Τεχνικών Συντή¬ 
ρησης Αρχαιοτήτων καιΈργων Τέχνης. 

9. -Από την Υπηρεσία Νεωτέρων Μνημείων και Τεχνι¬ 
κών Έργων Δυτικής Ελλάδας (Πάτρα), στην 22η ΕΒΑ 
(Ναύπακτο) 

Μία (1) θέση του κλάδου ΔΕ Διοικητικών Γραμματέ¬ 
ων 

10. -Από την 12η ΕΒΑ (Καβάλα), στην 15η ΕΒΑ (Αλε¬ 
ξανδρούπολη) 

Μία (1) θέση του κλάδου ΔΕ Τεχνικών Συντήρησης 
Αρχαιοτήτων και Έργων Τέχνης. 

ΙΙ.-Από την 6η ΕΒΑ (Πάτρα), στην ΔΈΠΚΑ (Ναύπλιο) 

Μία (1) θέση του κλάδου ΥΕ Επιμελητών ειδικότητας 
Κλητήρων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

